***ΓΕΝΙΚΟ ΛΥΚΕΙΟ ΜΥΡΙΝΑΣ***

***Λ. ΔΗΜΟΚΡΑΤΙΑΣ 16 , Τ.Κ. 81400 , ΜΥΡΙΝΑ***

***ΤΗΛ. 2254025560 - FAX 2254024553 Μύρινα, 19-10-2018***

***e-mail : mail@lyk-myrin.les.sch.gr***

**ΑΝΑΡΤΗΣΗ**

***ΘΕΜΑ*: «Πρόσκληση κατάθεσης προσφοράς για Μετακίνηση στα πλαίσια Ευρωπαϊκού Προγράμματος Erasmus+ Δράση ΚΑ2»**

Το ΓΕΛ Μύρινας ζητά κατάθεση προσφορών για πραγματοποίηση εκπαιδευτικής επίσκεψης στην Ρουμανία σύμφωνα με την Υπουργική Απόφαση 33120/ΓΔ4/2017 (ΦΕΚ 681/Β/6-3-2017) στα πλαίσια του Ευρωπαϊκού Προγράμματος Erasmus+, Δράση ΚΑ2, με κωδικό αριθμό 2018-1-RO01-KA229-049404\_5.

Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά, έως την **Πέμπτη 25/10/2018, 12.00 μεσημέρι.**

Η επίσκεψη θα πραγματοποιηθεί στις παρακάτω ημερομηνίες:

Αναχώρηση από Λήμνο το **Σάββατο 1/12/2018** και επιστροφή από Βουκουρέστι **Σάββατο 8/12/2018 μετά τις 17.00 ή Κυριακή 9/12/2018 μετά τις 17.00** και θα συμμετέχουν **8 άτομα** (2 καθηγητές και 6 μαθητές).

Η προσφορά πρέπει να περιλαμβάνει:

1. Αεροπορικά εισιτήρια 8 ατόμων (με αποσκευή) από Λήμνο για Βουκουρέστι (στις 1/12/2018) και από Βουκουρέστι για Λήμνο (αναχώρηση 8/12/2018 μετά της 17.00 ή 9/12/2018 μετά της 17.00). Θα προτιμηθούν πτήσεις που έχουν ενδιάμεσο σταθμό μόνο Ελλάδα.

Στην προσφορά θα πρέπει να αναφέρονται οι αριθμοί των πτήσεων, οι αεροπορικές εταιρείες και οι ακριβείς ώρες αναχώρησης και άφιξης.

Σε περίπτωση που απαιτείται διανυκτέρευση σε ενδιάμεσο σταθμό (Αθήνα ή Θεσσαλονίκη) κατά τις μετακινήσεις, αυτή θα συμπεριλαμβάνεται στην προσφορά.

Η άφιξη στη Λήμνο να είναι το αργότερο μέχρι τη Δευτέρα 10/12/2018 στις 12.00.

1. Διαμονή σε ξενοδοχείο κατηγορίας τουλάχιστον 3 αστέρων, με πρωινό, στο Βουκουρέστι, κατά προτίμηση στο κέντρο της πόλης, το Σάββατο 1/12/2018 (4 δίκλινα δωμάτια).
2. Διαμονή σε ξενοδοχείο κατηγορίας τουλάχιστον 3 αστέρων, με πρωινό, στην Αθήνα ή στη Θεσσαλονίκη, **αν δεν είναι εφικτή η αναχώρηση για Λήμνο την ημέρα της επιστροφής από Βουκουρέστι**.

Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**Σύνταξη και υποβολή προσφορών**

Οι προσφορές υποβάλλονται στο ΓΕΛ Μύρινας, σε κλειστό φάκελο και σε αυτές θα αναγράφεται το συνολικό κόστος των αεροπορικών εισιτηρίων και το κόστος ανά άτομο και το συνολικό κόστος της διαμονής σε ξενοδοχείο/α και το κόστος ανά άτομο.

**Επιπρόσθετες απαιτήσεις**

Στις προσφορές θα συμπεριλαμβάνονται:

1. **Ασφάλιση Ευθύνης Διοργανωτή** σύμφωνα με την κείμενη νομοθεσία.
2. **Ασφάλιση** που να καλύπτει τα έξοδα σε περίπτωση **ατυχήματος ή ασθένειας**.
3. Με κάθε προσφορά, να κατατεθεί στο σχολείο από το ταξιδιωτικό γραφείο και **Υπεύθυνη Δήλωση** ότι διαθέτει ειδικό σήμα λειτουργίας το οποίο βρίσκεται σε ισχύ.
4. Το σχολείο διατηρεί το δικαίωμα για οποιαδήποτε διευκρίνιση σχετικά με την εκδρομή από τα ταξιδιωτικά γραφεία που θα εκδηλώσουν ενδιαφέρον.
5. Εφόσον για κάποια σοβαρή αιτία (φυσική καταστροφή κλπ) δεν πραγματοποιηθεί η εκδρομή, το σχολείο διατηρεί το δικαίωμα να ζητήσει την επιστροφή ολόκληρου του ποσού των χρημάτων που έχει δοθεί.
6. Σε περίπτωση που το πρακτορείο αθετήσει την συμφωνία, υποχρεούται να επιστρέψει ολόκληρο το ποσό των χρημάτων που έχει λάβει.

**Προδιαγραφές ξενοδοχείου:**

* 1. Ξενοδοχεία κατηγορίας τουλάχιστον τριών αστέρων, που να βρίσκονται κατά προτίμηση στο

 κέντρο των πόλεων.

* 1. Να υπάρχει θέρμανση και ζεστό νερό στα δωμάτια.
	2. Πρωινό.
	3. Τα δωμάτια να είναι δίκλινα
	4. Στην προσφορά του Ταξιδιωτικού Γραφείου πρέπει απαραίτητα να αναγράφεται το όνομα του ξενοδοχείου και η κατηγορία του, καθώς και ο ακριβής αριθμός των δίκλινων δωματίων.

**Επιλογή Αναδόχου**

Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και σαφής και να περιλαμβάνει όλα τα στοιχεία που έχουν ζητηθεί. Σε διαφορετική περίπτωση θα απορρίπτεται, κατά την κρίση του οργάνου αξιολόγησης των προσφορών.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων, κλπ.

 **Η Διευθύντρια**

 **Τζαννή Βασιλική**